**ԱՄՓՈՓԱԹԵՐԹ N2**

**«Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» Հայաստանի Հանրապետության կառավարության որոշման ընդունման վերաբերյալ**

|  |  |
| --- | --- |
| 1. **ՎԱՐՉԱՊԵՏԻ ԱՇԽԱՏԱԿԱԶՄԻ ՏԵՍՉԱԿԱՆ ՄԱՐՄԻՆՆԵՐԻ ԱՇԽԱՏԱՆՔՆԵՐԻ ՀԱՄԱԿԱՐԳՄԱՆ ԳՐԱՍԵՆՅԱԿ** | **01.09.2022թ.** |
| **N02/12.2/28759** |
| Քննության առնելով Նախագիծը՝ հայտնում եմ հետևյալը.  Նախագծի հավելվածի 15-րդ գլխի 86-րդ կետի 4-րդ ենթակետի «զ)» ենթակետի համաձայն՝ Մարմարիկի հովտում հանգստյան տներից, հանգստավայրերից, ճամբարներից և հյուրատներից կեղտաջրերը անվերահսկելի են և դրանց մեծ մասը թափվում է գետը, ինչպես նաև նշել էր այն մասին, որ անհրաժեշտ է վերահսկել Հրազդան գործարաններից արդյունաբերական կեղտաջրերի արտահոսքը դեպի Մարմարիկ և Հրազդան գետերի ջրհավաք կետ:  Վերոգրյալի մասով՝ հայտնում եմ, որ «Բնապահպանական վերահսկողության մասին» օրենքի 22-րդ հոդվածի 1-ին մասի 2-րդ ենթակետի համաձայն՝ ջրային ռեսուրսների օգտագործում և պահպանության նկատմամբ վերահսկողությունը իրականացնում է բնապահպանության ոլորտում վերահսկողություն իրականացնող տեսչական մարմինը, և հասկանալի չէ, թե ինչպես պետք է մեկնաբանել գետը թափվող անվերահսկելի կեղտաջրերի մասին դրույթը: Օրինակ, այդյո՞ք այն պետք է մեկնաբանել, 1) որպես համապատասխան տեսչական մարմնի իրեն վերապահված կարողությունների իրականացման անընդունակություն, 2) կամ որպես աշխարհագրական կամ բնակլիմայական պայմանների այնպիսի առկայություն, որոնք արգելում են տեսուչների մուտքը դեպքի համապատասխան վայրեր, 3) կամ ջրային ռեսուրսների կառավարման և պահպանության մարմնի կողմից տրված ջրօգտագործման թույտվություններով կեղտաջրերի արտահոսքերի այնպիսի չափաքանակների տրամադրում, որոնք փաստացիորեն հանգեցնում են բնապահպանական խնդիրների շարունակման խորացմանը, 4) կամ որպես գետ թափվող կեղտաջրերի չափազանց մեծ քանակի մասին այլաբանություն, 5) կամ այլ տարբերակներ:  Վերոգրյալի համատեքստում, հայտնում եմ նաև, որ 2021 թվականի հոկտեմբերի 6-ին ուժի մեջ է մտել նաև «Բնապահպանական վերահսկողության մասին» օրենքի կատարված փոփոխությունները և սահմանվել են բնապահպանական մի շարք իրավախախտումների համար ստուգվող սուբյեկտի գործունեության կամ գործողության կասեցման վերաբերյալ կարգավորումները և կասեցման ենթակա խախտումների շարքում ներառվել է նաև այդ դեպքը, երբ ստուգվող սուբյեկտն իրականացնում է ջրօգտագործում՝ առանց օրենսդրությամբ սահմանված դեպքերում և կարգով ջրօգտագործման թույլտվություն ստանալու: Այսպիսով, առանց ջրօգտագործման թույլտվության գետեր կեղտաջրերի թափման դեպքերը ենթակա են ամենախիստ վարչարարության:  Հաշվի առնելով վերոգրյալը՝ խնդրում եմ լրացուցիչ հիմնավորումներ ներկայացնել գործարաններից արդյունաբերական կեղտաջրերի դեպի Հրազդան անվերահսկելի հոսքի խնդրի էության վերաբերյալ:  Միաժամանակ, ներկայացվող պարզաբանումների համատեքստում՝ խնդրում եմ հստակեցնել, թե ինչ լրացուցիչ քայլեր կամ ծրագրեր են նախատեսվում իրականացնել Մարմարիկ և Հրազդան գետեր Մարմարիկի հովտում հանգստյան տներից, հանգստավայրերից, ճամբարներից և հյուրատներից կեղտաջրերի հոսքի հետ կապված խնդրի լուծման վերաբերյալ՝ հաշվի առնելով այն հանգամանքը, որ կառավարման պլանը պետք է պարունակի հնարավորինս առարկայական առաջարկներ: | **Պարզաբանում**  Նշված համատեքստում «անվերահսկելի» բառը չի ենթադրում որևէ կառույցի գործառույթների թերի իրականացում։ Թյուրըմբռնումից խուսափելու համար 86-րդ կետի 3-րդ ենթակետի «զ» պարբերությունը խմբագրվել է հետևյալ բովանդակությամբ «զ. Մարմարիկի հովտում հանգստյան տներից, հանգստավայրերից, ճամբարներից և հյուրատներից չմաքրված կեղտաջրերի մեծ մասը թափվում է Հրազդան գետ: Անհրաժեշտ է կանխել գործարաններից արդյունաբերական կեղտաջրերի արտահոսքը դեպի Մարմարիկ և Հրազդան գետերի ջրհավաք կետ:»։  Մարմարիկի հովտում հանգստյան տների, հանգստավայրերի, ճամբարների, և հյուրատների, ինչպես նաև Հրազդան քաղաքի չմաքրված կեղտաջրերը մաքրելու համար Հրազդանի ջրավազանային կառավարման պլանով նախատեսված է Հրազդանի ագլոմերացիայիում կեղտաջրերի մաքրման նոր կայանի կառուցում (Աղյուսակ 68)։ |
| 1. **ՎԱՐՉԱՊԵՏԻ ԱՇԽԱՏԱԿԱԶՄԻ ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՀԱՐՑԵՐԻ ՎԱՐՉՈՒԹՅՈՒՆ** | **01.09.2022թ.** |
| **N02/12.2/28759** |
| «Հրազդանի ջրավազանային կառավարման տարածքի 2022-2027 թվականների կառավարման պլանը հաստատելու մասին» ՀՀ կառավարության որոշման նախագծիվերաբերյալ առկա են հետևյալ նկատառումները.  Նախագծով հաստատվող հավելվածի՝   * 20-րդ կետում նշված է, որ գնահատվել է մակերևութային և ստորերկրյա ջրերում նիտրատների տարեկան կոնցենտրացիայի չափը *2015-2017 թվականների* ժամանակահատվածի համար, 23-րդ կետի 1-ին ենթակետում նշված են Հրազդանի ջրավազանային կառավարման տարածքում ջրօգտագործողների ընկերությունների կողմից սպասարկվող ոռոգման ընդհանուր տարածքի վերաբերյալ տվյալներ՝ համաձայն *1988 թվականի* գույքագրման արդյունքների, 24-րդ կետի 1-ին ենթակետում նշված է Արարատյան դաշտի ստորերկրյա ջրային ռեսուրսներից փաստացի ջրառի ծավալը՝ *2016 թվականին* Արարատյան դաշտում անցկացված գույքագրման և հաշվառման նախնական արդյունքների համաձայն, իսկ 25-րդ կետի 1-ին ենթակետում նշված՝ ջրառի ծավալի բաշխման վերաբերյալ տվյալները պարզ չէ, թե որտարվանն են վերաբերվում, 59-րդ կետում նշված է, որ Հրազդանի ՋԿՏ-ում 14 մակերևութային ջրային մարմին՝ ըստ իրենց քիմիական կարգավիճակի, *2015-2018 թվականների* ժամանակահատվածի համար գնահատվել են որպես ռիսկային:   Առաջարկում ենք պարզաբանել կառավարման պլանում հին տվյալների վրա հիմնվելու նպատակահարմարության հարցը:   * Աղյուսակում 58-ում 2019 թվականին ջրի քիմիական կարգավիճակի համար սահմանված են «հնարավոր վատ» և «հնարավոր միջակ» ձևակերպումները:   Կարծում ենք նշված ձևակերպումները պարզաբանման և խմբագրման կարիք ունեն՝ նաև ժամանակագրային առումով:   * Աղյուսակ 58-ում նշված է, որ գետերը աղտոտվում են տարբեր գործընթացների (հանքարդյունաբերության, գյուղատնտեսության, կոմունալ-կենցաղային հետադարձ հոսքաջրերի) իրականացման արդյունքում, սակայն միջոցառումների ցանկում որևէ միջոցառում դրանց մասով նախատեսված չէ (նշված է միայն ԿՄԿ-ների կառուցում համապատասխան վայրերում):   Առաջարկում ենք քննարկել գետերի աղտոտումը կանխարգելելու, վերահսկելու, ջրի վիճակը բարելավելու նպատակով՝ բացի ԿՄԿ-ների կառուցումից, այլ միջոցառումներ ևս նախատեսելու հարցը:   * 23-րդ կետի 1-ին ենթակետում նշված է, որ գյուղատնտեսական հողերը սպասարկվում են ՋՕԸ-երի կողմից:   Կարծում ենք նշված ձևակերպումը խմբագրման կարիք ունի՝ ՋՕԸ-երի գործառույթը հստակեցնելու տեսանկյունից:   * 23-րդ կետի 3-րդ և 4-րդ ենթակետերում նշված է, որ որոշ համայնքներում նոր ջրագծերի կառուցման կարիք է զգացվում, իսկ որոշ տեղերում առկա են ոռոգման ներքին ցանցի վերանորոգման խնդիրներ, ոռոգման ենթակառուցվածքների վատթար վիճակի պատճառով ՋԿՏ-ում բարձր են ջրակորուստները:   Առաջարկում ենք քննարկել և միջոցառումների ցանկում նախատեսել ոռոգման ցանցի ընդլայնման, ջրագծերի վերանորոգման և նմանատիպ այլ խնդիրների լուծման վերաբերյալ միջոցառում:   * 29-րդ կետում նշված է, որ կոշտ թափոնների աղբավայրերի կառավարմանն առնչվող հարցերը շարունակում են մնալ որպես առաջնային, քանի որ չկան սանիտարա-հիգիենիկ և քաղաքաշինության պահանջներին համապատասխանող աղբավայրեր, ոչ էլ արդյունաբերական և կենցաղային աղբի համար առանձին աղբավայրեր։   Առաջարկում ենք քննարկել ՀՀ տարածքային կառավարման և ենթակառուցվածքների նախարարության հետ և միջոցառումների ցանկում նախատեսել կոշտ թափոնների աղբավայրերի կառավարմանն առնչվող հարցերի վերաբերյալ միջոցառում:   * 29-րդ կետի 1-ին ենթակետում նշված է, որ Նուբարաշենի թունաքիմիկատների գերեզմանոցում ներկայումս տեղի են ունենում ակտիվ սողանքային գործընթացներ:   Կարծում ենք անհրաժեշտ է կառավարման պլանում նախատեսել սողանքների կանխարգելման ուղղությամբ միջոցառում, բացի այդ նպատակահարմար է Նուբարաշենի աղբավայրի հետ կապված հարցերը քննարկել Երևանի քաղաքապետարանի և ՀՀ տարածքային կառավարման և ենթակառուցվածքների նախարարության հետ:   * 32-րդ կետի 1-ին ենթակետում նշված է, որ անասնապահությունը էական ճնշում է գործադրում ջրային ռեսուրսների որակի վրա (Ֆերմերային տնտեսությունների տարածքում գոմաղբի լվացումից հոսքաջրերը թափվում են գետեր)։   Առաջարկում ենք քննարկել միջոցառումների ցանկում հարցի լուծման ուղղությամբ համապատասխան միջոցառում նախատեսելու հարցը:   * 45-րդ կետի 3-րդ ենթակետում նշված է, որ ստորերկրյա ջրերի մոնիթորինգի ներկա համակարգը չի համապատասխանում ՋՇԴ-ի պահանջներին:   Առաջարկում ենք քննարկել միջոցառումներիցանկում հարցի լուծման ուղղությամբ համապատասխան միջոցառում նախատեսելու հարցը:   * 49-րդ կետում նշված է, որ քիմիական և քանակական մոնիթորինգի տվյալների համադրման ներկայիս մեթոդները, ինչպես նաև քիմիական և քանակական կարգավիճակի գնահատման մեթոդները կարիք ունեն լրամշակման և բարելավման:   Առաջարկում ենք քննարկել միջոցառումներիցանկում հարցի լուծման ուղղությամբ համապատասխան միջոցառում նախատեսելու հարցը:   * 64-րդ կետի 2-րդ ենթակետում նշված է, որ ջրօգտագործման գործող համակարգն ունի բացեր` ջրօգտագործող մի շարք ոլորտներ մասնակի կամ ամբողջապես ազատված են ջրօգտագործման համար վճարվող բնօգտագործման վճարներից:   Առաջարկում ենք նշված բացերը լրացնելու նպատակով քննարկել շահագրգիռ մարմինների հետ համապատասխան իրավական ակտի նախագիծ մշակելու նպատակահարմարության հարցը:   * 67-րդ կետում նկարագրված է, թեինչ պետք է իր մեջ ներառի ՋՇԴ-ի 3-րդ հավելվածը, ինչ նպատակներով, սակայն հասկանալի չէ այդ ամենը կառավարման պլանում նշելու նպատակը:   Կարծում ենք 67-րդ կետը լրամշակման կարիք ունի:   * 68-րդ կետի 1-ին ենթակետում նշված է, որ ՀՀ օրենսդրության մեջ հստակ սահմանված չեն «ջրային ծառայություններ» և «կեղտաջրերի ծառայություններ» հասկացությունները:   Առաջարկում ենք քննարկել հարցին օրենսդրական կարգավորում տալու նպատակով համապատասխան միջոցառում նախատեսելու անհրաժեշտությունը:   * 69-րդ կետի 1-ին ենթակետում նշված է, որ «Վեոլիա Ջուր» ՓԲԸ-ն ունի ջրի ահռելի կորուստներ մայրաքաղաք Երևանում:   Առաջարկում ենք խնդիրը քննարկել ՀՀ տարածքային կառավարման և ենթակառուցվածքների նախարարության հետ և խնդրի կարգավորման ուղղությամբ նախատեսել համապատասխան միջոցառում:  Աղյուսակ 68-ի 1-ին, 4-րդ և 7-րդ կետերով նախատեսված միջոցառումների վերնագրերում առաջարկում ենք նշել կոնկրետ ԿՄԿ-ի անվանումը, օրինակ՝ Աէրացիայի ԿՄԿ: | **Պարզաբանում**  Հրազդանի ջրավազանային կառավարման պլանի մշակումն իրականացվել է 2018-2020թթ ժամանակահատվածում, ուստի պլանում ներառված որոշ տվյալներ ամփոփված են այդ ժամանակահատվածում առկա փաստացի տվյալների համաձայն։ Ոռոգման ընդհանուր տարածքի գույքագրման վերաբերյալ 1988 թվականի և Արարատյան դաշտի ստորերկրյա ջրային ռեսուրսներից փաստացի ջրառի ծավալի վերաբերյալ 2016 թվականի գույքագրման տվյալները ներառվել կառավարման պլանում, քանի որ նմանատիպ գույքագրման աշխատանքներ վերջին անգամ կատարվել և ամփոփվել են տվյալ տարեթվերին։  **Պարզաբանում**  Ջրային օրենսգրքի 1-ին հոդվածով սահմանված են մակերևութային և ստորերկրյա ջրային մարմինների կարգավիճակների սահմանումները։ Հրազդանի ջրավազանային կառավարման պլանի աղյուսակ N58-ում նշված «հնարավոր վատ» և «հնարավոր միջակ» ձևակերպումները հատկորոշում են տվյալ ռիսկային ջրային մարմնի կարգավիճակի պոտենցիալը։  «Հնարավոր վատ» և «հնարավոր միջակ» կարգավիճակի պոտենցիալը հատկորոշված է այն ռիսկային ջրային մարմինների համար, որոնց վերաբերյալ  տվյալների հուսալիությունը թույլ է՝ ԵՄ ՋՇԴ-ին համապատասխան մոնթորինգային համակարգի բացակայության պատճառովև այն ռիսկային ջրային մարմինների համար  շարունակաբար աղտոտելու դեպքում ժամանակի ընթացքում կարող են ունենալ«վատ» կամ «միջակ» կարգավիճակ(Աղյուսակում 58 և 59)։  **Պարզաբանում**  Հրազդանի ջրավազանային կառավարման պլանով սահմանված են ագլոմերացիաներում ԿՄԿ-ների կառուցման միջոցառումները, որոնց կառուցման և շահագործման արդյունքում հնարավոր է կոյուղու կոլեկտորների կառուցման միջոցով արդյունավետ ձևով հավաքել առաջացող կեղտաջրերը և դրանք ուղղել դեպի մաքրման կայաններ։  **Ընդունվել է**  23-րդ կետի 1-ին ենթակետի 2-րդ նախադասությունը շարադրվել է հետևյալ խմբագրությամբ «Գյուղատնտեսական հողերի ոռոգման ջրի բաշխումն իրականացվում է «Արագածոտն», «Կոտայք», «Երևան», «Էջմիածին», «Արտաշատ» ՋՕԸ-երի և «Ջրառ» ՓԲԸ-ի կողմից»  **Պարզաբանում**  Առաջարկված նոր միջոցառումները կքննարկվել Հրազդանի ջրավազանային կառավարման պլանի վերանայման գործընթացում և կներառվեն պլանի վերանայված տարբերակում։  **Պարզաբանում**  Առաջարկված նոր միջոցառումները կքննարկվել Հրազդանի ջրավազանային կառավարման պլանի վերանայման գործընթացում և կներառվեն պլանի վերանայված տարբերակում։  **Պարզաբանում**  Առաջարկված նոր միջոցառումները կքննարկվել Հրազդանի ջրավազանային կառավարման պլանի վերանայման գործընթացում և կներառվեն պլանի վերանայված տարբերակում։ Որոշման նախագիծը 2022 թվականի մայիսի 19-ի N1/10.3.3/8481 գրությամբ ներկայացվել է Երևանի քաղաքապետարանի և տարածքային կառավարման և ենթակառուցվածքների նախարարության քննարկմանը, իսկ ներկայացված կարծիքներն ամփոփվել են ամփոփաթերթում  **Պարզաբանում**  Առաջարկված նոր միջոցառումները կքննարկվել Հրազդանի ջրավազանային կառավարման պլանի վերանայման գործընթացում և կներառվեն պլանի վերանայված տարբերակում։  **Պարզաբանում**  Միջոցառումների ծրագրում ներառված են մակերևութային և ստորերկրյա ջրային ռեսուրսների մոնիթորինգի բարելավման միջոցառումները և ներառում են մոնիթորինգի համապատասխանեցումը ԵՄ ՋՇԴ պահանջներին։ Նշված միջոցառումների ներառումը բխում է նաև 45-րդ և 49-րդ կետերում նշված բացերից։  **Պարզաբանում**  Քանի որ նշված բացը հիմնականում վերաբերում է հիդրոէներգետիկ ոլորտին, հարկ է նշել, որպլանի 64-րդ կետի 2-րդ ենթակետի վերջին նախադասությամբ նշված է, որ Կառավարության 2022 թվականի հունիսի 2-ի N 784-Ա որոշմամբ հավանության է արժանացել և ԱԺ-ի քննարկմանն է ներկայացվել «Հայաստանի Հանրապետության հարկային օրենսգրքում լրացումներ և փոփոխություն կատարելու մասին» ՀՀ օրենքի նախագիծը, որով առաջարկվում է մակերևույթային ջրերի հիդրոէներգետիկ նպատակով օգտագործման համար սահմանել բնօգտագործման վճար։  **Ընդունվել է**  Պլանի 69-րդ կետը հեռացվել է։  **Ընդունվել է**  Աղյուսակ 68-ը լրացվել է նոր 18-րդ կետով  **Պարզաբանում**  Հրազդանի ջրավազանային կառավարման պլանը  2022 թվականի մայիսի 19-ի N1/10.3.3/8481 գրությամբ ներկայացվել է տարածքային կառավարման և ենթակառուցվածքների նախարարությանը և ներկայացված կարծիքներն ամփոփվել են համապատասխան ամփոփաթերթում։  **Ընդունվել է**  Կատարվել են համապատասխան փոփոխություններ։ |